CELEX: 32016D0887
Language: sk
Date: 2016-06-02 00:00:00
Title: Vykonávacie rozhodnutie Komisie (EÚ) 2016/887 z 2. júna 2016, ktorým sa mení príloha II k rozhodnutiu 2007/777/ES, pokiaľ ide o zoznam tretích krajín alebo ich častí, z ktorých je povolený vstup mäsových výrobkov a opracovaných žalúdkov, mechúrov a čriev do Únie [oznámené pod číslom C(2016) 3215] (Text s významom pre EHP)

4.6.2016   
            
            
               SK
            
            
               Úradný vestník Európskej únie
            
            
               L 148/6
            
         VYKONÁVACIE ROZHODNUTIE KOMISIE (EÚ) 2016/887
   z 2. júna 2016,
   ktorým sa mení príloha II k rozhodnutiu 2007/777/ES, pokiaľ ide o zoznam tretích krajín alebo ich častí, z ktorých je povolený vstup mäsových výrobkov a opracovaných žalúdkov, mechúrov a čriev do Únie
   
      
         [oznámené pod číslom C(2016) 3215]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4 písm. c),
   keďže:
   
               (1)
            
            
               Rozhodnutím Komisie 2007/777/ES (2) sa okrem iného stanovujú podmienky pre vstup zásielok určitých mäsových výrobkov a opracovaných žalúdkov, mechúrov a čriev, ktoré boli podrobené jednému zo spôsobov opracovania stanovených v časti 4 prílohy II k uvedenému rozhodnutiu (ďalej len „komodity“), do Únie vrátane zoznamu tretích krajín alebo ich častí, z ktorých je vstup daných komodít do Únie povolený.
            
         
               (2)
            
            
               V prípade regionalizácie tretích krajín na účely zaradenia do zoznamu v rozhodnutí 2007/777/ES sú regionalizované časti ich územia zaradené v zozname v časti 1 prílohy II k uvedenému rozhodnutiu.
            
         
               (3)
            
            
               V časti 2 prílohy II k rozhodnutiu 2007/777/ES je stanovený zoznam tretích krajín alebo ich častí, z ktorých je povolený vstup daných komodít do Únie za predpokladu, že boli podrobené príslušnému opracovaniu uvedenému v danej časti prílohy II. Uvedené spôsoby opracovania sú zamerané na odstránenie určitých rizík pre zdravie zvierat, ktoré súvisia s danými špecifickými komoditami. V časti 4 uvedenej prílohy sa stanovuje nešpecifické opracovanie „A“ a špecifické spôsoby opracovania „B“ až „F“ zoradené v zozname v zostupnom poradí podľa závažnosti rizika pre zdravie zvierat spojeného so špecifickou komoditou.
            
         
               (4)
            
            
               Argentína a Brazília požiadali, aby boli zaradené do zoznamu v časti 2 prílohy II k rozhodnutiu 2007/777/ES ako krajiny, z ktorých je povolený vstup komodít z domáceho hovädzieho dobytka zo všetkých častí ich území, ktoré už majú povolenie na vstup čerstvého mäsa do Únie z tých istých druhov zvierat, ktoré sú opísané v časti 1 prílohy II k nariadeniu Komisie (EÚ) č. 206/2010 (3).
            
         
               (5)
            
            
               Keďže komodity, ktoré majú vstupovať do Únie, musia byť podrobené opracovaniu stanovenému v časti 4 prílohy II k rozhodnutiu 2007/777/ES, opis regionalizovaných území Argentíny a Brazílie v prípade komodít uvedených ako AR-1, AR-2 a BR-2 v časti 1 prílohy II k rozhodnutiu 2007/777/ES by sa mal zmeniť, aby sa zosúladil s regionalizáciou platnou pre Argentínu a Brazíliu v súvislosti so vstupom čerstvého mäsa domáceho hovädzieho dobytka podľa opisu v časti 1 prílohy II k nariadeniu (EÚ) č. 206/2010 do Únie.
            
         
               (6)
            
            
               Brazília okrem toho požiadala o povolenie vstupu do Únie pre novú oblasť Brazílie v prípade komodít získaných z domáceho hovädzieho dobytka a podrobených špecifickému opracovaniu „B“ stanovenému v časti 4 prílohy II k rozhodnutiu 2007/777/ES. Vzhľadom na to, že uvedená oblasť je súčasťou územia Brazílie, ktorú Svetová organizácia pre zdravie zvierat (OIE) považuje za krajinu bez výskytu slintačky a krívačky (4) bez očkovania, a vzhľadom na uplatňovanie špecifického opracovania „B“ na príslušné komodity by sa mal vstup komodít do Únie z uvedenej oblasti povoliť.
            
         
               (7)
            
            
               Preto by daná časť územia Brazílie mala byť zaradená do zoznamu v časti 1 prílohy II k rozhodnutiu 2007/777/ES ako BR-4. Vstup zásielok komodít získaných z domáceho hovädzieho dobytka z časti územia Brazílie opísanej ako BR-4 do Únie by sa mal povoliť pod podmienkou, že boli podrobené špecifickému opracovaniu „B“ stanovenému v časti 4 uvedenej prílohy, a preto je potrebné uviesť BR-4 v časti 2 uvedenej prílohy.
            
         
               (8)
            
            
               Časti 1 a 2 prílohy II k rozhodnutiu 2007/777/ES by sa preto mali zodpovedajúcim spôsobom zmeniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 2007/777/ES sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 2. júna 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 18, 23.1.2003, s. 11.
   
      (2)  Rozhodnutie Komisie 2007/777/ES z 29. novembra 2007, ktorým sa ustanovujú veterinárne a zdravotné podmienky a vzorové osvedčenia na dovoz určitých mäsových výrobkov a opracovaných žalúdkov, mechúrov a čriev z tretích krajín určených na ľudskú spotrebu a ktorým sa zrušuje rozhodnutie 2005/432/ES (Ú. v. EÚ L 312, 30.11.2007, s. 49).
   
      (3)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).
   
      (4)  http://www.oie.int/en/animal-health-in-the-world/official-disease-status/fmd/list-of-fmd-free-members/.
   
      PRÍLOHA
      Príloha II k rozhodnutiu 2007/777/ES sa mení takto:
      
                  1.
               
               
                  V časti 1 sa položky týkajúce sa Argentíny a Brazílie nahrádzajú takto:
                  
                              „Argentína
                           
                           
                              AR
                           
                           
                              01/2004
                           
                           
                              celá krajina
                           
                        
                              AR-1
                           
                           
                              02/2016
                           
                           
                              územia vymedzené v AR-1 a AR-3 v časti 1 prílohy II k nariadeniu (EÚ) č. 206/2010
                           
                        
                              AR-2
                           
                           
                              02/2016
                           
                           
                              územia vymedzené v AR-2 v časti 1 prílohy II k nariadeniu (EÚ) č. 206/2010
                           
                        
                              Brazília
                           
                           
                              BR
                           
                           
                              01/2004
                           
                           
                              celá krajina
                           
                        
                              BR-1
                           
                           
                              01/2005
                           
                           
                              štáty Rio Grande do Sul, Santa Catarina, Paraná, São Paulo a Mato Grosso do Sul
                           
                        
                              BR-2
                           
                           
                              02/2016
                           
                           
                              územia vymedzené v BR-1, BR-2, BR-3 a BR-4 v časti 1 prílohy II k nariadeniu (EÚ) č. 206/2010
                           
                        
                              BR-3
                           
                           
                              01/2005
                           
                           
                              štáty Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina a São Paulo
                           
                        
                              BR-4
                           
                           
                              01/2016
                           
                           
                              federálny dištrikt, štáty Acre, Rondônia, Pará, Tocantins, Maranhão, Piauí, Bahia, Ceará, Rio Grande do Norte, Paraíba, Pernambuco, Alagoas and Sergipe“
                           
                        
            
                  2.
               
               
                  V časti 2 sa v položke týkajúcej sa Brazílie pridáva tento riadok:
                  
                              „Brazília BR-4
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX“